मुंबई (लोकसत्य)। बॉलीवुड अभिनेत्री-डांसर Nora Fatehi ने 'दिलबर' का अरेबिक वर्जन गाया है, जिसे बेहद पसंद किया जा रहा है। नोरा फतेही अपने जबरदस्त डांस मूव्स की वजह से अकसर सुर्खियों में रहती हैं। उनका एक और वीडियो वायरल हो रहा है। इस वीडियो में नोरा फतेही स्टेज पर 'दिलबर' गाने के अरेबिक वर्जन को गाती नजर आ रही हैं। वीडियो में देखा जा सकता है कि नोरा अपने दोस्तों के साथ मिलकर यह गाना गा रही हैं। नोरा फतेही के इस वीडियो को उनके फैन क्लब ने अपने इंस्टाग्राम एकाउंट पर शेयर किया है।
नोरा फतेही के इस वीडियो में देखा जा सकता है कि नोरा ने सिल्वर कलर का सिमरी आउटफिट पहना हुआ है। डांस के साथ ही नोरा का वीडियो में सिंगिंग टैलेंट भी देखा जा सकता है। नोरा जल्द ही फिल्म 'भुज द प्राइड ऑफ इंडिया' में भी नजर आएंगी। नोरा आखिरी बार स्ट्रीट डांसर 3डी में नजर आई थीं जिसमें वरूण धवन और श्रद्धा कपूर मुख्य किरदार में थे।